
1) Vremurile Cuielor Tulburi 


Trăim Vremurile Cuielor Tulburi, 
ruginite, 

pline de Tetanosul Urii, 

împlântate-n membre de Mântuitori, 

sau în capete de idei, 

poate în paşii Cuvintelor, 

şi în fiecare val care încearcă, 

să schimbe ceva, 

împotriva Sistemului Fierar, 

care naşte, 

în afară de Cuie și Potcoave fără Noroc, 
cu care să potcovească Societatea de Consum, 
care ne consumă Existenţa, 

pentru ca nu cumva, 

să ne stricăm copitele de vite, 

când tragem la jugul Timpului, 

unde suntem plătiţi cu Ora Viermilor de Mătase a Presei, 
ca la Bordel, 

făcând din noi, 

şaluri de Vorbe Goale, 

prin care să se ferească de Inflaţie Banul, 
sau Bluze vaporoase, 

tocmai bune pentru a acoperi goliciunea, 
Conştiinţei. 

2) Ultimul Cimitir 


Ne numărăm Anii de Cimitire, 
până când ajungem, 

la poarta ultimului Cimitir, 

de unde nu mai numărăm nimic, 
fiindcă terminăm definitiv cu ele, 
desființându-ne propria Moarte, 
pe care am trăit-o în Viaţa, 
supusă legităților Iluziei, 

fără de care Păcatul, 

poate n-ar fi existat. 


3) Moaştele Contemplărilor 


Singurătatea este un lacăt, 
închis de Existenţă, 

căruia i-a pierdut cheia Fericirii, 
dinainte de sosirea Vremurilor, 
în gara unui Timp al Nimănui, 
care să o găsească vreodată, 

la insistenţele unui Destin, 

sătul de căutat, 

printre Moaştele Contemplărilor, 
unei Speranţe, 

pe care nu o mai bagă, 

nimeni în seamă, 

chiar dacă s-a așezat, 

în altarul Promisiunilor, 

neonorate, 

unde vin credincioșii Sentimentelor, 
să se închine şi să sărute, 

Viitorul. 


4) Florile Zâmbetelor 


Câte scări de regrete să fi urcat, 
Mântuitorul, 

ştiind că piroanele înfipte în Suflet, 
şi coroana de spini purtată în Cuget, 
este o soluţie mai bună, 

decât Florile Zâmbetelor, 

acestei Lumi, 

hărăzite unui Destin Apocaliptic, 

al Străinului Subconştient, 

din Om. 


5) Devenind Veşnic 


Cred într-un Dumnezeu Zeu, 
doar dacă Viaţa făurită de Contemplarea Sa, 
este Zeiţă. 

Sper într-un Destin paralel cu Moartea, 

unde Naşterea, 

devine fântâna nesecată de Eternitatea unor Clipe, 
în care se îneacă Timpul pentru totdeauna, 
devenind Veșnic. 


6) S-a întrupat Viaţa 


Câtă Lumină Divină, 

este în Sufletul unui Zâmbet, 
ce-și împarte florile Adevărului Absolut, 
tuturor paşilor, 

ce vor să calce nestingheriți, 

în Biserica Iubirii, 

unde să îngenuncheze, 

la Icoana făcătoare de minuni, 

a unei Inimi, 

care înoată pe oceanul Lacrimii, 
din apa căreia, 

s-a întrupat Viaţa. 


7) În Nepăsare 


Oricât aș desena pe nisipul Sufletului, 
indiferent de litere, 

Vântul Pustiului, 

ar şterge tabla neagră a unei Amintiri, 
zdrobindu-i Clepsidra Așteptării, 

de Zidurile necuprinse, 

în spatele cărora domneşte un Destin, 
al Nimănui, 

care pe zi ce trece, 

se scufundă tot mai adânc, 

în Nepăsare, 

până când se va prăbuşi, 

pe sulițele ascuţite ale Apusului, 
unde își află sfârşitul, 

de regulă, 

Ziua, 

răvăşită şi umilită, 

de pretenţiile Stelelor ce vor urma, 
care nu sunt deloc interesate că atât ele, 
cât şi Ziua, 

aparțin sau aparțineau, 

Cuiva. 


8) Prin spitalele de Plămâni 


Spinii Lacrimilor, 

au tăiat Măştile de muşama ieftină a Cuvântului, 
care s-a întrupat dând naştere, 

Morţii. 


ISI 

Reziduri de Voci şterse, 

mai înoată spre țărmurile Făgăduinţelor, 
care nu mai pot promite nimic, 

Vieţii. 


Fabrici înecate-n propriul fum, 

stau la rând prin spitalele de Plămâni, 
care nu mai pot respira Adevărul, 

al Conştiinţei. 


9) Pentru oamenii de rând 


Crengi de Vise fără apărare, 

se despart de tulpinile Ceţii de Sentimente, 
încercând să se împotrivească, 

drujbelor de reguli şi legi, 

ale Gaterelor Parlamentare, 

care vor să mistuie tot ce a mai rămas, 
din Fericire, 

tăindu-i braţele ce-abia înmuguriseră, 
pentru a face scânduri, 

sicrielor evlavioase, 

ce vor căra Moaşte, 

unde se va închina, 

mai multă Moarte la kilogram, 

cum nu a mai fost vândută, 

niciodată, 

de Bisericile Ruletei din Cazinoul Milei, 

care cade mereu Necâştigătoare, 
pentru oamenii de rând. 


10 ) Minţile Vremurilor 


Insectele Patimilor, 

sunt atacate, 

de lăcustele moliilor Dorinţelor, 

care se năpustesc haotic, 

peste literele unui Cuvânt, 

ce a fost sfârtecat de molima Paradisului, 
devenind un Infern, 

în care au coborât, 

toate virgulele şi cratimele Înţelesurilor, 
care l-au urmat în Viaţa sa, 

de făuritor de Conștiinţe, 

care la rândul lor, 

Şi-au ucis propria Eternitate, 

câzând pradă unui Timp, 

care-şi pierduse minţile Vremurilor. 


11) Pe străzile înceţoşate 


Arşiţa gerului din Lacrima Existenţei, 
a ars frunțile munţilor unor Clipe, 

pe care Evenimentele Unice şi Întâmplătoare, 
ŞI le-au reamintit. 

pentru a naşte în propria lor Oglindă, 
Neîntâmplătorul cu pretenţie de Lume, 

cu bune şi rele, 

pe străzile înceţoşate ale unei Conștiinţe, 
care vinde ochelari de cal trecătorilor grăbiţi, 
să prindă trenul Morţii. 


12) Pace și Libertate 


Pacea, 

este cel mai mare desfrâu al Existenţei, 
în timp ce Războiul din Suflete, 

naște Evoluție. 


Libertatea, 

devine calvarul Democrației, 

când fiecare poate încăleca calul Adevărului, 
fiindcă cineva trebuie, 

oblogatoriu, 

să mintă. 

13) Sfârşit și Început 


Nu există Cunoaștere fără Iluzia Vieţii, 
şi nici Viaţă fără Iluzia Morţii. 


Doar cel care înoată printre săbiile Conştiinţei, 
va traversa râul Deşertăciunii, 

ajungând la malurile, 

unde Existenţa îi poate alege un Destin, 

al învingătorului, 

oferindu-i drept trofeu, 

Moartea, 

pe care o va conştientiza, 

ca fiind Sfârşitul unui nou Început. 


14) Religiile Regăsirii 


Conştiinţa este un mercenar, 

care ucide Eternitatea, 

fund plătită cu Clipele Trecerii, 

unor tălpi aprinse, 

după efemeritatea, 

Bordelului Fericirii, 

prăjit la focul sacru al unor Iubiri carnale, 
din care se fac, 

cele mai bune grătare de Iluzii ale Vieţii, 

pe rugul Promisiunilor deșarte, 
din Religiile Regăsirii, 

ale căror predicatori sunt, 
Absurdul şi Deșertăciunea. 


15) Închid Speranţe 


Mereu mi-am dorit, 

spații de Vise, 

ale căror frontiere de Interpretări, 

să devină panglici, 

bune de tăiat la Ceremoniile Destinului, 
ca pe urmă să fie culese de Existenţă, 
pentru a le da Clipelor, 

de după gratiile Închisorilor Deznădejdii, 
spre a fi folosite drept arme, 

cu care să se spânzure, 

Iluziile Vieții, 

care închid Speranţe. 


16) Arac 


Trestiile Zâmbetelor, 
încearcă dezamăgirile unduitoare ale aripilor de Inger, 
decăzute, 

din paturile Amorului, 

de cristal spart, 

în care ne-am ascuns Privirile, 

să nu fie furate de Luna Plină a Orgoliilor, 
care atrage ca un magnet, 

mareea Dezastrului, 

a cărui mare, 

pare a se fi format, 

mai demult decât Vremurile, 

uscate pe un arac de Lume, 

atât de putrezit, 

încât nici măcar Existenţa, 

nu-l va mai putea refolosi vreodată, 
la o altă Iluzie a Vieţii sale. 


17) La fel de voios 


Cearcănele Zilei, 

vor să-şi tragă răsuflarea, 

pe salteaua roasă şi unsuroasă a Împlinirilor, 
atât de sărace, 

încât o închiriază cu ora, 

oricui dorește să se odihnească, 

pe arcurile ei rupte, 

care nu au mai propulsat şi legănat vreodată, 
nici o Existenţă, 

care să se aşeze la fel de voios, 

precum Moartea. 

18) Delaţiune și Dumnezeu 


La început a fost Delațiunea, 
adică Dumnezeul tuturor Aranjamentelor, 
care fiind atât de singur, 

şi neavând ce face, 

în Întunecimea propriei Tendinţe, 
a hotărât că are nevoie de Cuvânt, 
şi astfel s-a născut, 

Fraza, 

care taie și spânzură Destine, 
neînrolate tematic ei, 

pe care le adună Lumea, 

să ctitorească Fericirea, 

de a exista, 

Moartea. 


19) Stânci tăioase și gri 


Nașterea este piatră de mormânt, 
în Lumea unde Paradisul, 

este Banul, 

care se caţără pe funiile, 

cu care se spânzură Dreptatea, 
otrăvindu-i sceptrul angelic, 

de fiinţă ce părea vie, 

în oceanul dezlănţuit al Intereselor, 
care au înecat-o, 

lovind-o de stâncile tăioase şi gri, 
de plumb, 

ale Compromisurilor. 


20) Și niciodată 


Chiar dacă Iluzia, 

este o anumită imagine a Realităţii, 
ținută în antecamera Destinului distorsionat al ei, 
niciodată, 

nu va reuşi să deschidă uşa Perfecţiunii, 
sau a Libertăţii, 

fuindcă Oglinda care-i dă Viaţă, 

este atât de buclucașă, 

încât Moartea apare ca dispariție, 

şi niciodată, 

ca reintegrare în Absolutul Existenţial, 
al Eternităţii. 


21) Înainte şi Înapoi 


Străin, 
de propriul meu Străin al Subconştientului, 

alerg, 

pe maidanul gătit de sărbătoare al Iluziilor Vieţii, 
încercând, 

să-mi aflu rostul propriei Existenţe, 
luminate, 

de un Destin care a întâlnit cu siguranţă, 
Lumina Divină, 

a Eternităţii, 

în care mă scăldam, 

înainte de a exista, 

Înainte și Înapoi, 

Înstrăinare și Moarte. 


22) Osii pierdute 


Galaxia Cuvântului Facerii, 

pare a-şi fi pierdut osiile Marilor Contemplări, 
fiindcă se roteşte debusolat, 

în jurul aceluiași subiect, 

Moartea, 

fără să mai fie iluminată de Lumina Divină, 
a Speranței, 

care stă ascunsă într-un ungher al Neputinței, 
de a ieşi la iveală, 

în faţa unui Destin, 

care a abuzat-o de fiecare dată, 

când a întâlnit-o, 

pe buzele unei Întrebări. 

23) O rujează după bunul plac 


La Târgul de Stele, 

Dumnezeu vinde Zodii, 

care se aștern nemaipomenit de bine, 
pe epoleţii vulgari ai Destinelor, 

ce participă la orgiile Timpului, 

care împarte Vremurile, 

în bune, 

la Patul Înșelăciunii, 

sau rele de Gură, 

a Presei, 

pe care o rujează după bunul plac, 

al plăcilor stricate, 

ce turuie la nesfârşit, 

aceeaşi melodie a Desfrâului, 
Societăţii de Consumat Vise Deşarte. 


24) Un Moment de hazard 


M-am împiedicat de bordura Gândurilor, 
sperând să pot sări, 

peste un Moment de hazard, 

al Conştiinţei. 

Nu pot zidi cu teamă, 

un Răsărit, 

care să se prăbușească, 

la Apusul propriei sale Speranțe, 
care este Soarele Vieții, 

unei Iluzii. 


25) Măsea de Minte 


Care Măsea de Minte, 

care nu Minte, 

a Conştiinţei, 

a rezistat, 

Vorbelor Goale din Bordelul Iluziilor Vieţii, 
fără să doară sau să cadă, 

din Pomul Cunoașterii Biblice, 

unde a fost crescută, 

de Șarpele învingător la toate câte sunt, 
care la rândul lui, 

a înfiat-o de la Adevărul Absolut, 

pe care l-a ucis, 

cu veninul Cuvântului Facerii. 

26) Adevăratul Nostru Dumnezeu 


Au început să le doară, 

până şi pe şeilele cailor Liberi ai Răsăritului, 
şalele Destinelor, 

atunci când călăresc, 

marile spaţii ale Conştiinţei, 

Străinului Subconștient, 

care într-o Lumină Divină, 

a unei Zile a Împlinirii, 

care nu va mai apune niciodată, 

se va trezi, 

din somniferele puternice, 

administrate de Iluziile Vieţii, 

ŞI va bate cu pumni de Inimi, 

la Tâmplele încărunțite, 

de Suferinţe şi Speranţe Neîmplinite, 

ale munților noștri de Durere, 

aşteptând, 

să-1 deschidem porțile propriei noastre Mântuiri, 
care ar fi trebuit, 

să fi fost mântuită mai demult decât toate Vremurile, 
devenind, 

Adevăratul Nostru Dumnezeu. 

27) Parlamentul Istoriei 


Goarnele Victoriei, 

Adevărului Absolut, 

din câmpul de bătălie al Iluziilor Vieţii, 
au sunat neputincios, 

Viaţa, 

de când a fost izgonită Fericirea, 

din Paradis, 

fiind înlocuită cu Societatea de Consum, 
a Sufletelor Consumate, 

care vor produce cât mai multă materie primă, 
pentru Moarte, 

după cel mai performant marketing, 

după care se ghidează Infernul, 

care n-a dat greş niciodată, 

în alegerile electorale ale Sfinților Părinți, 
aleşi democratic de Inconştienţă, 

pentru Parlamentul Istoriei unei Lumi, 

a Nimănul. 


28) Sentimente Schiloade și Rapace 


Câte Zile de Rugăciune, 
i-au mai rămas, 
Dumnezeului Iluziilor Vieţii, 

să ne mai prăjească la grătarul deocheat, 
al Suferinţelor?, 

care fumegă într-una, 

pe Gurile Destinelor, 

ce par mereu nehrănite, 

de Sentimentele schiloade și rapace, 
corpurile Clipelor Eterne, 

ce-au fost incinerate, 

alături de posibilele lor Iubiri, 

care pot periclita, 

Sistemul de Relaţii ale Sfinţilor din Paradis. 


29) Asemeni unui Râu al Fericirii 


O Existenţă fără Cunoaştere, 

este asemeni unui Râu al Fericirii, 
fără albiile din venele Sufletelor, 
prin care ar trebui să-şi scurgă propriul Timp, 
pentru a se sinucide, 

în oceanul infinit al unei Lacrimi, 
scursă pe obrazul ridat de Amintiri, 
al Morţii, 

care se naşte în fiecare dintre noi, 
odată cu primul scâncet, 

al Iluziilor Vieţii. 

30) Cât mai scump 


Câtă sudoare din seva Absurdului, 

se scurge pe fruntea fiecărei flori a Înţelepciunii, 
ca să poată înflori, 

pe tabla neagră a unui Univers, 
zgâriat de Stele, 

ostenit şi depresiv, 

încât şi-a făurit o Lume a Cunoașterii, 
pe care nici un Ban, 

nu dă doi bani, 

la Târgul Existenţei, 

atunci când vrea să se vândă, 

cât mai scump, 

Morţii. 


31) Metehnele Lumii 


Craterele ghemuite ale Adevărului Absolut, 
stau ascunse printre vulcanii Cunoaşterii, 
care nu pot erupe, 

decât atunci când Iluziile Vieţii, 

îşi vor fi satisfăcut poftele animalice, 

de a decapita Speranţele, 

şi Înţelepciunea Sufletelor, 

ca să le transforme în mezeluri condimentate, 


26 


SORIN CERIN - VREMURILE CUIELOR 
TULBURI - Poeme filosofice 


pentru masa de sărbătoare a Morţii, 
unde sunt invitate, 

toate pietrele funerare ale Conștiinţelor, 
care ar fi crezut vreodată, 

că pot schimba metehnele Lumii. 


32) Girul Cunoașterii 


Totul are un preţ, 

în actul parafat de către Destin, 
şi supus girului Cunoaşterii, 
care pare a fi blestemată, 

de Conştiinţa Marii Contemplări Universale, 
care este conştientă, 

de compromisul Existenţei, 

de a lupta, 

cu Moartea, 

pe care doreşte să o ucidă, 
făcând-o veşnică, 
desăvârşindu-i astfel, 

toate Lumile sale, 

pline de Viaţa de Apoi. 

33) Unii Vânători ai Credinței 


Gărzile pretoriene ale Existenţei, 

îşi ascut sulițele Destinelor, 

ce vor împunge Naşteri, 

pentru a le sorbi sângele năvalnic, 

zămislit din praful unor Stele, 

ale căror Zodii au fost binecuvântate să Cunoască, 
Iluziile Vieții şi Moartea, 

într-o spirală a Descompunerii, 

Unor Momente, 

care nu vor înţelege niciodată, 

de ce au trebuit să alerge întreaga Existenţă, 
după o ţintă a Absolutului, 

pe care nici unii Vânători ai Credinței, 

nu au atins-o vreodată, 

chiar dacă se numeau Sfinți Părinți, 

iar domeniile lor de vânătoare, 

se chemau Icoane. 


34) Mască mortuară 


Câte Rgrete să fi nins, 

peste masca mortuară a Zilei, 
când te-am întâlnit, 

Fericire? 

Oare unde-i este mormântul, 

în nemărginirea acestui Univers, 
care nici acum, 

nu ştie încotro, 

i se îndreaptă propria Lume, 

a Gândurilor Sale? 


35) Primul scâncet 


Atât de rece şi pustie, 

mi-a fost Clipa Eternităţii, 

încât am încălzit-o cu primul scâncet, 

pe care l-am strigat către această Lume, 
întrebând-o de ce se spală în Lumină, 

ştiind cât de sacră este Lumina Divină, 

pe aripile căreia am coborât, 

de pe muntele Cunoaşterii Absolute, 

pentru a mă înveşmânta, 

în mantia impersonală a Iluziei, 

care mi-a arătat Oglinda Existenţei, 

pe care mi-a ținut-o, 

la gura Cuvântului facerii mele, 

să vadă dacă pot să respir aerul tare şi aspru, 
al Morţii, 

care mă aştepta cuminte, 

fiind unicul lucru pe care l-am găsit la locul lui, 
în Viaţă. 

36) Vâltoare de Vise 


M-am încarnat în Destin, 

pentru a fi Vâltoare de Vise, 

într-o Existenţă, 

care vine deseori să-şi curețe Timpul, 
în versurile lor. 


Stele cu făclii de Simţire, 

mi-au luminat Străinul Subconştient, 
silindu-l să le urmărească, 

cântecele sirene, 

care-mi pieptănau părul Sentimentelor, 
unor Galaxii de Cuvinte, 

pe care deși le-am simţit, 

cum se zbat, 

fuind palele morilor de vânt existenţial, 
ce macină fraza Iubirii, 

cum suferă, se ceartă, 

sau zac neputincioase, 

pe tâmplele Speranţelor, 

încărunţite de Dorul Absolutului, 
căzut de dincolo de Vremuri, 

în Moarte, 

nu am încetat să mă lupt, 

cu mine însumi. 

37) Vând absolut orice 


Ninge cu Morminte de Rugăciuni, 

peste Turnurile de Înţelesuri, 

ale căror Zâne Bune din icoanele cu Feţi Frumoşi, 
şi-au ales Acoperişurile de Vorbe, 

sub care-și ascund neputincioase, 

vrăjile legilor care dețin monopolul, 

în Târgul de Biserici, 

unele mai frumoase și atrăgătoare ca altele, 
cu turnulețe aurite şi aiurite, 

care trag cu ochiul lasciv, 

sau porți împărătești frivole, 

ce deschid altare de Amăgiri 

unde preoţii Zilelor de pomină, 

vând absolut orice, 

în afară de Adevărul Absolut, 

care nu s-a găsit niciodată, 

în magazia Iluziilor Vieţii, 

de unde-și procură mărfurile Spirituale, 
Moartea. 


38) La Parastasul unei Nașteri 


E atât de mult pustiu, 
în deşertul Fericirii, 

a cărei Existenţă, 

s-a pierdut în colbul unor Clepsidre, 
total nefolositoare, 

fiindcă erau create, 

înainte de Vremurile, 

când urma să se nască Timpul, 
Ridurilor de Vise, 

prin care curge fluviul fără măsură, 
al unui Sărut, 

pierdut de Moarte, 

pe o stradă a unei Vieţi, 

pe care a închiriat-o Eternitatea, 
clobită şi tăioasă, 

la Parastasul unei Naşteri, 

din maternitatea, 

Deșşertăciunii, 

unei Lumi, 

al cărei rost, 

este să-și mintă, 

propriul Destin. 


39) Droguri bisericești 


Măturile Norilor unor Contradicții, 

au început să curețe, 

Armoniile Existenţiale ale Sentimentelor, 
cu stropii de ceară ai Vorbelor Goale, 
care pozează indecent, 

pentru a extazia praful Drogurilor bisericeşti, 
cu miros de tămâie şi Mântuitor, 

aşezat peste Contemplarea, 

care nu poate accepta, 

egalitatea între Adevăr şi Iluzie, 

fără să realizeze că Lumea, 

nu a fost niciodată o Realitate, 

ci doar o imagine distorsionată și tristă, 
a ei, 

reflectată într-o oglindă spartă, 

a Adevărului Absolut. 


40 ) Masa de joc a Intoleranţei 


Fericirea este instanţa, 

care a ucis relația, 

pe care o aveam cu Străinul Subconştient, 
deoarece acesta, 

nu putea să înţeleagă, 

cum alergăm după o Himeră, 

pe care nu o vom ţine în pumnii Orizontului niciodată, 
fără să fim în stare să prindem, 

trenul propriei noastre Vieți, 

pe care o aveam în mână, 

dar am pierdut-o, 

la masa de joc a Intoleranței, 

față de Moarte. 

41) Maternităţi insalubre 


Creaţia ne-a lăsat, 

cărămizile Cunoașterii, 

necesare Evoluţiei, 

la porţile Nașterii, 

din maternitățile insalubre ale Iluziilor, 
fără să ne mai anunțe, 

că uitase să ne livreze. 

ŞI rețeta mortarului existențial, 

care să le unească, 

într-un zid al Marilor Minuni, 

ale Existenţei, 

care să ne apere de furtunile Destinelor, 
decise să ne strivească, 

sub tălpile lor de Infern, 

până şi Moartea, 

ultima libertate care ne-a mai rămas, 
interzicându-ne să o conștientizăm, 

a fi ceea ce este. 


42) Arta de a fi Termite 


Regresii temporare, 
scurgeri de Conștiinţe, 
în fluidul astral al Dezolării, 

care ne învaţă arta de a fi Termite, 

într-un muşuroi pe care să-l coordonăm, 

după placul şi asemănarea, 

Deşertăciunii, 

care ne-a fost Creaţie, 

lustruindu-ne Oglina Evenimentului Primordial, 
în care ne oglindim azi Iluziile Vieţii, 

ce au scăpat-o din strânsoarea, 

palmelor de plumb hărțuit, 

din Visele Premonitorii ale Apocalipsei, 
propriului nostru Absurd, 

lăsând-o să cadă, 

pe cimentul rece al Coșmarului, 

din care se construiesc monumentele funerare, 
ale Fericirii. 


43) Spirit Astral 


Nu există libertate mai mare decât Moartea. 


Fericirea este o instituţie a desfrâului Iluziilor Vieţii, 
care ne determină să credem într-un Liber Arbitru, 
ce ne-a fost predestinat, 

cu mult înainte de a fi Vremurile unui Timp, 

la fel de iluzoriu precum ne este și Spaţiul, 

țarcului de joacă cu Destinul, 

mărginit de țăruşii zodiacali ai Stelelor, 

sătule să ne mai tot arate Calea, 

spre izvorul de unde se adapă cu Lumină Divină, 
a Spiritului Astral. 


44) Instalaţie sanitară 


Conducte ruginite făurite de Creaţie, 

aduc Apa Vieţii, 

dincolo de hotarele Realităţi Adevărului Absolut, 
pentru a fi săturate, 

gurile însetate ale Cuielor îndeajuns de ascuţite, 
spre a penetra carnea Ideilor şi Credinţelor, 
unui Mântuitor, 

la fel de necesar, 

precum Instalatorul Preot de Speranţe deșarte, 
cu trusa de scule spirituale plină de Reproșuri, 
care ține prelegeri în Amvonul Libertăţilor, 

din Bisericile Constrângerilor, 

de a poseda vreodată, 

o Instalaţie Biblică Sanitară a Viselor, 

care să nu se strice, 

divagând în Coşmare, 

ştiind că de ea depinde, 

drumul dintre Paradis şi Infern. 

45) Revista învechită 


Ne-am născut unghii îndoliate, 

fund nevoiţi să ne tăiem zilnic Clpele, 
care cad pe Revista învechită a Timpului, 
ce citeşte despre vedetele sale preferate, 
Amintirile, 

ale căror jocuri de imagine, 

lovesc greu în grațiile Fericirii, 

care încă nu a învăţat, 

că cel mai bun mentor al ei, 

este Moartea. 


46) Care se topesc 


Câteodată suntem vopsiți, 

în culori țipătoare, 

ca să atragem atenția Anilor, 

care ne troienesc cu pupăturile lor mieroase, 
aruncându-ne în abisul fără de întoarcere al Bătrâneții, 
care ne primeşte rece şi indiferentă, 

precum o ploaie tomnatică de Idei, 

care îngheaţă în noaptea unor Gânduri, 
formând poleiul Cuvântului, 

pe care vor aluneca Privirile de Ceară, 

care se topesc de Nonsensul Existenţial, 

obligate să-l ducă pe membrele rupte, 
de căzătura dintre cele două Lumi, 
între care sunt prinse, 

Viaţa şi Moartea. 


47) Arta Camuflajului 


Pălării de Zvonuri, 

stau aşezate pe capetele Democraţiilor, 
gata oricând să plătească cu cele câteva Zile, 
pe care le mai au de cheltuit, 

la Cutuile Milei, 

prin Bisericile Complexate, 

de atâtea Cimitire care la iau locul, 

şi pun în locul lor, 

Bucuria de a Trăi, 

printre Mormintele de Cuvinte, 

care-şi dorm somnul de veci, 

după ce au fost exprimate, 

de unele Buze, 

atât de rujate, 

încât nici măştile Arlechinilor Absurdului, 
nu le-ar putea întrece, 

în arta Camuflajului. 

48) Dropiile Libertăţii 


Au fost ucise Dropiile Libertăţii, 

pe un Câmp îngheţat de Aripi, 

care le-au frânt bucuria de a ciuguli, 
Viermii de pradă nimicitori, 

ai Comerţului de grâne, 

ale Zilelor dezmoştenite de Vremurile, 
care-şi frământau aluatul Deznădejdii, 
pe care-l afișau în pancarte, 

în faţa Morilor de Vânt, 

care cern necontenit palavre, 

prin Parlamentele Nimănui. 


49) Să se poată fileta 


Oamenii se împart, 

între şuruburi şi piuliţe, 

unii se învârt îndeajuns de mult, 
în sens spiralat fireşte, 

încât să se poată fileta, 

să prindă, 

o anumită poziție socială, 
înşurubându-se, 

iar alții nu fac altceva, 

decât să menţină nivelul, 

la care au ajuns ceilalți, 

protejându-i să nu se deşurubeze, 

până când şi unii şi ceilalți, 

încep să ruginească, 

şi să se desprindă de pe piedestalul Iluziilor Vieţii, 
căzând neputincioşi, 

pe străzile pline de noroi ale Clpelor, 

unde se împotmolesc, 

în Moarte. 


50) Câinii Norilor 


Paltonul decolorat al Răsăritului, 

care nu mai ţine de cald la Nimeni, 

lasă câinii din sufletul Norilor, 

să-l stropească, 

cu saliva binecuvântată a Ploii, 

care-l spală de Remuşcările unui Trecut, 
pe care nici Clipele, 

nu-l mai vor vreodată înapoi, 

în măruntaiele Gândurilor, 

despre Eternitate şi Iubire. 

51) Note de trecere 


Scriem cu fumul Sufletelor, 

care se răsfiră, 

prin gerul aspru al Destinului, 
care completează, 

cataloage întregi de Evenimente, 
cu numele şi data de naştere a Morții fiecăruia, 
ce primesc note de la Existenţă, 
să se poată observa, 

dacă Cimitirul lor, 

primeşte note de trecere, 

sau nu. 


52) Patos 


Traverse de Patimi, 

stau să fie călcate de Trenul Existenţei, 
pe calea ferată a Vieţilor, 

care le-au întrupat, 

Patosul, 

de a fi Renegate mereu, 

de către Morala Iluziilor Vieţii, 

care nu le acceptă, 

decât pe cele care-i sunt fidele, 

şi ard pentru propăşirea Deşertăciunii, 

de-acum şi-n vecii vecilor, 

după cum ne predică Bisericile Intereselor, 
de Stat, 

drepți în faţa Absurdului. 


53) Balanța ruginită a Justiţiei 


Torente de Ambiţii, 

ctitoresc barajele unor Zile, 

ce vor opri Apa Vieţii, 

să mai cadă învolburată, 

prin cascadele Istoriei, 

dar care se va undui lină, 

printre meandrele legilor, 

Dictaturii Târgurilor de Clipe, 

unde Morala de partid a Debusolării, 
cere preţuri cât mai mari pentru Absurd, 
şi mult mai mici pentru Sublim, 
neștiind că Greutățile Existenţei, 

pe balanţa ruginită a Justiţiei, 

le pune, 

Moartea. 


42 


SORIN CERIN - VREMURILE CUIELOR 
TULBURI - Poeme filosofice 


54) Transpiră 


Ferestre de Ani, 

zvârcoliți după gratiile Absurdului, 

în care sunt nevoiţi, 

să păzească, 

aerul rece şi tare al Înălţimilor, 

atunci când ninge, 

cu Speranţele Norilor abătuți, 

ce nu ştiu încotro să ducă ploaia existențială, 
a Conştiinţelor, 

unde cunosc o Lume, 

predestinată Iluziilor Vieţii, 

care se află în toate ungherele Respiraţiei, 
ce transpiră, 

prin Moarte. 


55) Magicianul de la Altarul Creaţiei 


Cearcănele pustii şi crispate, 

ale Ridurilor Fericirii, 

îşi înmoaie limbile de foc ale Credinței, 

în cădelniţa de aur a Contemplării Universale, 
de unde ar vrea să scoată, 

porumbei albi de Cuvinte, 

pline de pace şi senin, 

dar îşi amintește că Magicianul, 
de la Altarul Creației, 

a plecat mai demult, 

decât toate Vremurile la un loc, 
într-un Târg de Vise, 

uitat de lumea Clipelor, 

unde să-şi vândă Iluziile, 

unor Vieţi, 

înstrăinate de propriul sine, 
care mai cred, 

că-şi vor găsi perechea, 

în Moarte. 


56) Aducere Aminte 


Furtuni de Vorbe Goale, 

sparg paharul prea plin de Apa Vieţii, 
în care-și duc traiul, 

Simţămintele unor Rădăcini, 

care hrănesc Istoriile de Evenimente, 
ducându-le seva existențială, 

a Destinelor umilite, 

de către acestea, 

în ramurile cele mai trainice ale coronamentului, 
Deşertăciunii, 

unde fulgerele Uitării, 

aprind orice urmă de Aducere Aminte, 

călcată atât de apăsat, 
de Moarte. 


57) Steaua Călăuzitoare a Morţii 


Cazărmile Patimilor, 

au devenit Ruinele, 

unor frânturi de Speranţe sparte, 

de pereţii plini de igrazie ai Cuvântului, 
a cărui întrupare, 

a fost în mortar de cea mai proastă calitate, 
şi nicidecum în țărână, 

fiindcă în loc de oale şi surcele de lut, 
Creaţia ne-a dorit, 

monumente funerare cât mai atrăgătoare, 
care să ne facă publicitate pozitivă, 
printre mahării Stelelor Universului, 
spre a-i atrage, 

să investească şi aici. 


După că s-au gândit profund, 

făcând mai multe planuri de marketing stelar, 
au decis, să ne trimită ca investiţie capitală, 
Steaua Călăuzitoare, 

a Morţii, 

care să ne elibereze de toate Suferințele, 
crescându-ne astfel nivelul de trai, 

la nivel astral. 

58) Pentru Moarte 


Trăim într-o Lume, 

a panglicilor rupte, 

care vor să ridice Inutilitatea, 

la rang de artă, 

mereu contemporană, 

a Viciilor, 

care se doresc eterne, 

înlăturând orice drept de apel al Clipelor, 

care sunt veşnic umilite, 

că nu şi-au făcut temele primite de la Univers, 
la materia numită, 

Conştiinţă, 

însă intervine Destinul, 

care susţine că cea mai Înaltă Curte de Justiţie, 
a Divinităţii acestei Existenţe, 

nu poate fi decât, 

el, 

fiindcă a născut toate câte sunt şi vor mai fi, 
pentru, 

Moarte. 


59) Umeri căzuți 


Câtă furie să fi avut Creaţia, 
când ne-a zămislit atât de răzvrătită, 

pe umerii căzuți ai Epoleţilor, 
fără nici un grad de comandă, 
luat în considerare de Univers, 
pe care se afla căzută, 

ŞI Steaua noastră?, 

părăginită şi mărginită, 

într-un bordei de Priviri piezişe, 
al Zilelor mândre, 

de propria lor Ticăloşie. 


60) Datorată 


Mi-am ridicat Conștiinţa, 

către Solfegiul unor Stele, 

ale căror dimensiuni astrale, 

mă lăsau să privesc dincolo de mine, 
şi am descoperit Străinul Subconştient, 
care mi-a redat măreția ascunsă de Iluziile Vieţii, 
a Eternităţii Clipei, 

pe care nu a părăsit-o niciodată, 

dar mă așteaptă răbdător, 

să revin înapoi acasă, 

la adresa de dinainte de Naştere, 

unde strângeam în pumnii Zorilor, 
Adevărul Absolut, 

sorbindu-i, 

fiecare rază de Înţelepciune, 

datorată, 

a ceea ce în această Lume, 
numim, 
Moarte. 


61) Flăcări asudate 


Petale de lacrimi inundă roua Fericirii, 
la despărţirea de Clipa, 

care s-a aventurat prea mult în Lume, 
înecându-se de gardurile unor Priviri, 
fără pridvor, 

cărora le ploua pe ferestrele ochilor, 
Flăcările asudate din Inimile, 

ale căror bătăi, 

concurau ceasornicele Fărădelegilor, 
ce aparțineau unor Morale, 
prietenoase şi deloc străine Iluziilor Vieţii, 
din ce în ce mai revanşarde, 

cu proprii sclavi, 

ai timpului unei Morți, 

anunțate, 

de către Apocalipsa, 

Incertitudinii, 

într-un Absolut, 

al Nimănul. 

62) Continentele Patimilor 


De unde-și aduc Cuvintele mirodeniile, 
pline de patos şi invective? 


Poate că au și ele Indiile lor, 

cu fraze pompoase și declamaţii insidioase, 
sau poate că Americile Pumnilor în Gură, 
care lovesc pe la spate Timpul, 

sau Asiile cu Picăturile lor de ochi oblici, 
ce nu mai văd decât Interesele Viitorului, 
căzând atât de greu pe cimentul Mormintelor, 
încât scoală toţi morţii Istoriilor la viaţă, 
sau poate, 

toate Continentele Patimilor la un loc, 
încât găsești într-un singur oftat, 

întreaga geografie a Lumii, 

care s-a născut surdo-mută, 

spre binele Creației, 

care nu mai poate auzi nici un reproş, 

cu privire, 

la Moarte. 


63) Oda Bucuriei 


Zilele rupte-n coatele asurzitoare ale Viselor, 
se cațără în continuare, 

pe Zidurile Tăcerii, 

unde se nasc Cuvintele, 

cărora le este interzis, 

să-şi strige Fericirea, 

de a fi Conştiente de propriul sine, 

fiindcă deranjează Democraţia Iluziilor Vieţii, 
unde Oda Bucuriei, 

trebuie exprimată și cântată, 

doar cu aprobarea, 

Morţii. 


64) Evenimentele unui Cer 


Flăcări reticente și pline de venin, 
ale unui Apus însângerat, 

lovesc Evenimentele unui Cer, 

al cărui Senin, 

pare a fi căzut în groapa cu lei, 

a Vorbelor Goale, 

unde Nimeni, 

nu mai aruncă nici un Ban al Speranţei, 
care să aducă Norocul, 

pe pridvorul pustiu de Lume, 

al Existenţei, 

care tocmai şi-a îngropat Timpul, 
pentru totdeauna, 

şi odată cu el, 

sora sa cea mai mare, 

Moartea. 

65) Drujbe de Amintiri 


Rădăcini perverse de Ochi profani și frivoli, 
care şi-au înșelat arborii Anilor, 

prin Bordelele de Vorbe Goale, 

care-şi vând Tulpinile pe mai nimic, 

iar pe pielea lor fiind tatuate haotic, 
cercurile concentrice ale Desfrâului, 
unor Verighete false, 

tăiate de lamele unor Drujbe de Amintiri, 
pline de Ghinion, 

prin Altarele de Patimi ale Apocalipsei, 
tranformate în Flori ale Zâmbetelor, 

pe care le va culege, 

Străinul Subconştientului din noi, 
hrânindu-și Spiritul, 

cu frumuseţea petalelor de Clipe Eterne, 
aflate în Promisiunile Sacre, 

ale unor Cuvinte, 

atât de debusolate, 

de noroiul Sentimental, 

împroşcat de roţile murdare ale Trupului, 
unei Societăţi de Consum, 

încât merg cu cea mai mare ardoare, 

spre Infernul Înţelesurilor Iluziilor Vieţii, 
pe care le va considera, 

un Paradis al Inocenţei și Purităţii, 

unei Morți, 

ce pare o sublimă poveste de Iubire, 

care aleargă pustiită de Dorul unei Existenţe, 
a Nimănul. 


66) Fantomele unor Cuvinte 


Crengile Istoriilor, 

îşi scutură vampirii Reproşurilor, 
ningând cu ciorchine de Lauri, 

peste premiile veşnice, 

date Fantomelor unor Cuvinte, 

care întregesc neamurile Deşertăciunilor, 
ascunse-n mânecile de Magician, 

a unui Destin atât de inconfortabil, 
pentru legislația iluzorie a Existenţei, 
încât l-a aruncat la ghena de gunoi, 

a unui Univers paralel, 

unde Bisericile sunt simple Gogoși, 
mâncate de Clipele tinere, 

la colţul unei străzi a Paradisului, 

care nu cunoaște Infernul, 

decât atunci când prezidează Viaţa, 
devotamentul față de Iluzie şi Conștiinţă, 
al Morţii, 

unui Adevăr Absolut. 

67) De teama Amintirilor 


Talazuri potrivnice Marii Contemplări Universale, 
se adâncesc în Gândurile de plumb ale Conştiinţei, 
înjosind Cunoașterea în faţa Instinctelor primare, 
care au dovedit că ştiu mai bine decât ea, 

ora exactă a Eternităţii unei Clipe, 

care abia a trecut oceanul unei Lacrimi, 

în care s-a ascuns o Iubire, 

de teama Amintirilor, 

care o devorează, 

pentru a se îndestula, 

cu îndeajuns de multă Moarte, 

care să le ţină de foame, 

până vor trece, 

în împărăția Timpului Absolut al Veşniciei. 


68) Tâmplele Morţii 


Nu există Veşnicie, 

care să nu-și fi înfruntat Timpul, 
precum nu există Moarte, 

care să nu se fi opus Vieţii, 
într-o luptă între Zi şi Noapte, 
Întuneric şi Lumină, 

culese în buchete de Zâmbete, 

de un Dumnezeu care pretinde că ne iubeşte, 
mai mult decât, 

Cearcănele Zorilor, 

sau Venele tăiate de Dor, 

ale unui Anotimp, 

răscolit în adâncurile Clipelor sale, 

până când i-a țâşnit Sălbăticia Eternităţii, 
prin Tâmplele Morții. 


69) Visele Ceasornicelor 


Câte izvoare de Amintiri, 

mai pot țâşni din Rana Existenţei, 
care s-a obişnuit cu Trecutul, 

unor Momente, 

ale căror Înţelesuri, 

nu le mai poate înţelege, 
Exuberanţa unor Vise, 

vândute pe Taraba Absurdului, 
care şi-a dus coșurile la medic, 
înfricată de cancerul Eternităţii, 
care 1-ar putea rupe, 

cupoanele de pensie primite de la un Timp, 
dezinteresat de propriul său Trecut, 
care ar vrea să-şi uite, 

toate Visele Ceasornicelor sale, 
care-şi bat propriile Ore, 

încât le desfigurează orice Înţeles, 

alegând Veşnicia unei Clipe, 
a Morţii. 


70) Reducere de sută la sută 


Viscoleşte cu Dorinţe, 

prin Bordelurile unsuroase ale Cuvintelor, 
pline de Saliva Injuriilor, 

scuipată peste Înţelesurile Societăţii de Consum, 
care-şi scoate la vânzare până și Moartea, 

dar spre surprinderea Existenţei, 

nu vrea să o cumpere Nimeni, 

chiar dacă Dumnezeu ar mai dori să lase din preţ, 
oferind chiar un bonus, 

cu reducere de sută la sută, 

pentru intrarea în Paradis, 

dar nu se înghesuie nici o Întâmplare, 

până când apar Iluziile Vieţii, 

care o cumpără, 

cu tot cu Cimitirul arondat, 

Deşertăciunii, 

primit ca dar de nuntă, 

de la Adevărul Absolut, 

care rămâne uimit de cât de primitoare poate fi, 
Fantoma unei Realităţi, 

care se reflectă, 

într-o Oglindă spartă, 

a Nimănul. 

71) Mai locuieşte și astăzi 


Coruri de Greieri trecuţi, 

peste iernile Amintirilor, 

mai cântă şi azi, 

aria Descompunerii, 

unei Libertăţi, 

pe care o aveau atunci, 

când îngheţau, 

înțelesul Morții, 

din Bisericile pustii ale Timpului, 
care bântuie mereu, 

Iarna Debusolării, 

peste strada înfundată a Trecutului, 
unde mai locuieşte şi astăzi, 
Uitarea. 


72) Un Pahar de Vin 


Cât Ger poate să îndure Rana unei Zile, 
care sângerează pe Orizontul Regretelor, 
din care-şi trag seva Despărțirile, 

de frunzele Cuvintelor ruginite, 

ale unei Toamne dintr-un Pahar de Vin, 
în care ne înotam Speranțele, 

mai roșu decât Buzele rujate ale Anilor, 

care l-au părăsit, 

sorbindu-i, 

Eternitatea, 

unor rădăcini, 

ale Viţei de Iubire, 

înfipte adânc în solul stâncos, 
al Amintirii. 


73) Diabet 


Aş fi vrut să întreb Marea Contemplare Universală, 
de ce Iubirea are mereu Diabet, 

fiind atât de dulce, 

încât molipseşte şi Cuvântul de aceeaşi boală, 
făcându-l să nu mai vadă bine pe unde merge, 
să tremure la Întâlnirile de taină cu Virgulele, 
ca pe urmă să-și injecteze singur, 

Insulina Iluziilor, 

fuindcă creşte Glicemia Privirii, 

dintre el şi Străinul Subconştientului său, 
care-i spune că totul este doar un Vis, 

încât nu mai reuşeşte să țină pasul, 

cu ochii Întrebărilor, 

care au început să ningă, 

pe străzile pustii ale Gândurilor, 

despre Moarte. 

74) Anii Goi 


Mă așez şi acum, 

pe scaunele acelorași Iluzii ale Vieţii, 
unde stăteau tălpile unor Vise, 
deasupra cărora am călcat hotărâți, 

să prindem Stelele propriilor Nașteri, 
pieptănate de atât de multe Vorbe, 
încât inundau părul Timpului, 

cu Anii Goi şi repezi, 

care cădeau în cascada Deșertăciunii, 
fără să ne lase măcar o singură adresă, 
a Morţii, 

unde să ne întâlnim, 

Destinele. 


75) O Felie din Cerul unei Zile 


Clopotele de Rouă ale Zorilor, 

bat cu limbile lor groase de plumb, 
sulițele lustruite şi lucioase, 

ascuţindu-le, 

ca Soarele să poată tăia, 

o Felie, 

din Cerul unei Zile, 

care încearcă să culeagă fructele Fericirii, 

aflate pe cele mai înalte ramuri, 

ale Copacului Conştientizării, 

care nu cad niciodată singure, 

în ţărâna trupurilor unor Priviri, 

pe care le aruncăm pieziş, 

peste gardurile Speranţelor, 

neștiind că şi ele mor la fel de singure, 
precum, 

Nol. 


76) Istoria unor Sentimente 


Lanţurile de aur, 

puse la gâtul Zâmbetelor șăgalnice, 
cad adânc, 

în minele murdare şi tăcute, 

pline de praful negru şi înecăcios, 
al Pivniţelor unor Vorbe Goale, 
care le-au făurit, 

măreţia strălucitoare, 

făcând să roşească până şi Stelele unor Gânduri, 
care deși s-au născut pe urmă, 
cunosc foarte bine Istoria, 

unor Sentimente, 

ale unui Univers, 

care nu a fost niciodată, 

al nostru. 

77) Măreţia bunătăţii 


Mi-am acoperit Conştiinţa, 

cu mantaua Universului, 
de-atât de mult Frig, 

al naşterii unei Lumi, 

pe care nu o doream, 
Realitate, 

părăsind pașii Eternităţii, 
pentru niște Urme rapace şi perfide, 
în care ploua cu Deşertăciune, 
ale unor Iluzii ale Vieţii, 

care prin măreția bunătăţii lor, 
mi-au dăruit, 

Moartea. 

Aprecieri critice despre poezia filosofică la Sorin 
Cerin 


Prof. univ.dr. Al. Cistelecan în cadrul rubricii Avant 
la Lettre, sub titlul Între reflecţie și atitudine apărut în 
revista Familia nr. 11-12 noiembrie - decembrie 2015, 
pag. 16-18, Al Cistelecan consideră despre poezia de 
meditație a lui Sorin Cerin, că:"Din cîte văd, Sorin Cerin e 
un fel de vulcan textual în continuă şi maximă erupție, cu 
o scriitură deopotrivă de frenezie şi de vituperanțe. În 
poezie mizează pe rafalele reflexive şi pe elanul 
sapienţial, cultivînd, cum zice singur în subtitlul 
Nonsensului Existenţei de aici, poeziile "de meditaţie”. O 
modalitate între toate riscantă — şi nu de azi, de ieri, ci 
dintotdeauna — întrucît tinde a se amesteca unde nu e chiar 
treaba poeziei, făcînd un fel de filosofare versificată şi, 
vrînd-nevrînd, tot felul de nacazanii şi moralisme. Nu mai 
e însă cazul să ne reamintim de cele spuse de Maiorescu 
lui Panait Cerna în legătură cu "poezia filosofică,” întrucît 
poetul le ştie și el prea bine și tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru Sorin 
Cerin, nici o primejdie în acest sens, căci el e, de fapt, un 
pasional și n-atinge niciodată seninătatea cugetări şi 
liniștea apolinică a gîndului; din contră, declamă cu 
pathos, mai degrabă dinlăuntrul unei traume pe care 
încearcă s-o exorcizeze şi s-o sublimeze în radicale decît 
din interiorul vreunei păci de cuget sau al unei armonii 
reflexive. Chiar şi ce sună a idee nudă, transcrisă adesea 
aforistic, e, de fapt, o răbufnire de atitudine, o transcriere 
de afect — nu cu răceală, ci mai curînd cu fierbinţeală (1 s- 

a şi remarcat, de altfel, maniera mai profetică a 
enunţurilor). Dar cum metoda decolării lirice constă într- 
un fel de elevare a tot ce vine pînă la demnitatea 
articulării lor reflexive (de unde delestarea oricăror 
referințe la imediat, fie el biografic, fie mai mult decît 
atîta), poeziile lui Cerin se angajează abrupt în ecuațiile 
existențiale mari şi definitive și nu-și pierd vremea în 
confesiuni domestice. Ele atacă Principiul realităţii, nu 
accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi 
aici, întrucît se vede imediat mecanismul acestei 
promovări a realului la dignitatea Lirei. Unul dintre 
mecanisme se trage din moștenirea expresionistă (fără ca 
Sorin Cerin să aibă altceva în comun cu expresioniştii) a 
majusculei, prin care se instaurează, brusc şi imprevizibil, 
fie smerenia în faţa radicalului, fie panica în fața 
majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o vreme 
ele nu mai creează nici panică, nici evlavie, căci 
abundența le sedează efectele de acest gen şi le 
perverteşte într-un soi de grandilocvență. Celălalt 
mecanism de elevare în demnitate se bizuie pe o anumită 
— poate asumată, poate premeditată -—  emfatizare 
discursivă, pe o îngroșare lexicală şi pe o declamaţie de 
profunde şi de grave. Se insinuează — de nu cumva se 
chiar instaurează — şi aici o evidentă procedură de rețetă 
imaginativă, redundantă peste tolerant. Cum e şi normal — 
ba chiar inevitabil — într-o lirică de reflecţie ce vrea să se 
coaguleze în jurul unor nuclee conceptuale, modalitatea 
imediată de sensibilizare a acestor noduri conceptuale 
constă în materializarea abstracțiilor;, senzualizarea lor e 

chiar modul lor de epifanizare lirică. Dar la Sorin Cerin 
mecanica imaginativă se bazează pe o simplă genitivizare 
materializantă a abstracţiilor (de unde imagini nesfîrşite 
de genul ”spinii Adevărului”, ”coşarii Împlinirilor”, 
”periile Amăgirii” etc., etc.), sub care stă cel mai adesea 
un buton de personificare. Pe scala decantării în metafore 
stăm, astfel, doar pe primii fuştei, ceea ce produce, 
simultan, un efect de candoare imaginativă (sau 
discursivă), dar şi unul de uniformizare. Probabil însă că 
această încredere în procedeele primare se datorează 
mizei pe decantarea gîndului, miză care lasă în subsidiar 
acțiunea imaginativă (iar pe cea simbolizantă cu atît mai 
mult) ca atare. 


Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferență la 
lirism). Dimpotrivă, în mod oarecum paradoxal, decisivă, nu 
doar definitorie, e atitudinea în care ele se strîng, afectul în 
care coagulează. Sub aparența unui discurs proiectat pe 
*gînd”, Sorin Cerin promovează, de fapt, un lirism (cam pus 
la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un 
fel de penitenţă atitudinală, o hieratizare a afectelor violente. 
Stratul pasional e, în realitate, cel care se agită și el se vede în 
mai toate componentele lui, de la cele de vituperaţie la cele de 
evlavie sau  tandreţe  sublimată (ori, din contră, 
resentimentalizată). Poetul e, pe fond, un exasperat de starea 
lumii și de condiția omului şi pornind de aici exersează 
sarcasme (crunte cel puţin ca şuvoi) pe seama "Societăţii de 
consum” sau pe cea a deșertăciunii "Iluziilor Existenţei”. E o 
febră imprecativă care dă elan versurilor, dar care, mai ales, 
pune în vedetă discursivă exasperarea în faţa acestei degradări 
generale. Atât de generale încît ea a cuprins şi transcendentele, 
căci Sorin Cerin e mai mult decît iritat de instrumentalizarea 

lui Dumnezeu (şi a credinţei) în lumea de azi. Iritarea în fața 
coruperii sacrelor ajunge la culme în versuri de maxim tupeu 
blasfemic (”Ticăloşia Diavolului se numeşte Rău,/ pe când a 
Lui Dumnezeu, Bine.”, dar şi altele, nu mai puţin 
provocatoare și "infamante” la adresa Dumnezeirii), asta nu se 
întîmplă însă decît din pricina intensității şi purității propriei 
credinţe (Ştefan Borbely a evidenţiat îndestul energia fervorii 
din poezia lui Cerin), dintr-un fel de absolutism devoţional. 
Căci nu lirică de provocare și de imprecare face, de fapt, 
Cerin, ci dimpotrivă: lirică de devoțiune disperată şi 
înflăcărată, prin care-l caută "pe Adevăratul Nostru 
Dumnezeu/ atît de diferit de cel al catedralelor de genunchi 
roși/ la zidurile reci şi inerte ale lăcomiei Iluziei Vieţii”. E 
febra devoțională de pe reversul imprecaţiilor şi sarcasmelor, 
dar tocmai ea e cea care contaminează toate poemele. Dintr- 
un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o 
lirică de reflecţii." 


Prof. univ. dr. Elvira Sorohan — Un poet existențialist din 
secolul 21 


Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la un 
articol scris de Magda Cârneci referitor la Transpoezie, si 
publicat in România literară unde se specifică ce anume este 
poezia veritabilă, genială, marea poezie pe care o râvnesc 
poeţii ultimului secol, Elvira Sorohan, specifică în cronica 
dedicată poeziei ceriniene din Convorbiri literare, numărul 
9, (237), paginile 25-28, 2015 sub titlul Un poet existențialist 
din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 

despre una anume. Nemulţumită de „insuficiența poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce „livrează” 
acum creatorii de poezie nu sînt decît notații ale „micului 
sentiment”, „mici disperări” şi „mici gîndiri”. Parafrazîndu-l 
pe Maiorescu, asprul critic al diminutivelor cultivate de 
Alecsandri, nu poţi spune decît că poezia rezultată din astfel 
de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de 
inspiraţie, acea tensiune psihică, specifică oamenilor de artă, o 
trăire spontană, ce face să se nască, incontrolabil, creația. E 
momentul inspirativ, în cazul poeziei, încărcat de impulsuri 
afective imposibil de înfrînt raţional, un impuls pe care îl ai 
sau nu-l ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Cârneci şi nici nu pot şti cât de 
des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Și totuşi, în numele 
breslei, preocuparea poetei pentru dorita stare se concentrează 
interogativ: „...întrebarea capitală care se pune este 
următoarea: cum să facem să avem acces mai des, mai 
controlat, şi nu doar prin accident, la acele stări intense, la 
dispreţuita «cinspiraţie»» la acele niveluri altele ale noastre, 
pentru care poezia a fost întotdeauna un martor (sic!) 
privilegiat”. Nu ştim cui aparţine disprețul, dar ştim că 
inspiraţia e a poetului născut şi nu făcut. Acesta din urmă 
nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de înţeles, 
Nonsensul existenţei, Marile tăceri, Moartea, toate apărute în 
2015, la Editura Paco, din Bucureşti. După ideile titulare, 
îndată te frapează şi vocabularul poetic al primei poezii ce te 
întîmpină cu sintagma „lluzia Vieţii”, ortografiată cu 

majuscule. Este, în fond, o expresie moştenită din vocabularul 
consacrat al existențialiştilor, deajuns ca să bănuieşti ce marcă 
vor avea poeziile. Înaintezi cu lectura fiind curios să vezi cât 
se menţine poetul pe aceeaşi coardă de fond, şi cît de adînc, 
cît de grav trăieşte întru această idee deloc nouă. Și nu e nouă 
pentru că rădăcinile existenţialismului, modern reformulat, îşi 
trag seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existentialist avant la lettre. El descoperă că 
„„vreme e a te naşte şi vreme e să mori”, în rest, „totul e vînare 
de vînt”. Ce se mai poate spune nou în vremea noastră, chiar 
în formulă personală, cînd existențialismul a fost intens 
susținut filosofic în secolele al XIX-lea şi al XX-lea, de la 
Kirkegaard şi pînă la Sartre, cu nuanţe specifice. O poezie în 
termenii existenţialismului statuat mai poate interesa ființa 
zilelor noastre, sclava imaginii vizuale şi a internatului, doar 
prin adaptări ori actualizate adaosuri complementare ideii 
centrale şi nu în cele din urmă, prin puterea întoarcerii asupra 
sinelui. Este cam ceea ce încearcă să realizeze poetul Sorin 
Cerin, lăsîndu-ne, dintru început, impresia că trăieşte 
miracolul creator, inspiraţia. Voind să orienteze cititorul spre 
a căuta un anumit gen de poezie cultivată în aceste plachete 
(cu una şi aceeaşi copertă), autorul le subintitulează, ne 
varietur, „Poezii de meditaţie”, cum şi sînt la nivelul ideilor. 
Dar, cît de adîncă şi cît de personală e meditaţia, n-o poţi 
spune decît la sfîrşitul lecturii, cînd sintetizezi ce anume 
aspecte ale ontologiei şi din ce perspectivă intelectiv-afectivă 
le dezvoltă poetul. 

În mod cert, vocabularul poeziei  existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de noi, 
unele îndrăzneţe, ori teribil de dure, cum sînt cele ce vizează 
biserica. Citind numai unul dintre cele trei volume e ca şi cum 
le-ai citit pe toate, se cîntă pe aceeaşi coardă, cu minime 

înnoiri de la o poezie la alta. Poetul se închide într-o sferă 
conceptuală unitară, de aici retorica specifică. Oriunde ai 
deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. 
La nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu 
actualizări ce ţin de mediul de astăzi şi chiar imediat al fiinţei 
aruncată în lume să ispăşească „Păcatul Originar”. Se ştie, 
pentru că spuneau înţelepţii, „fiul Evei nu trăieşte într-o lume 
lipsită de vaiete”. Ambiţia de a-şi construi o meditaţie 
personală, imposibil de realizat la nivelul vocabularului poetic 
deja obosit, e compensată de arta combinației cuvintelor, fără 
să poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi poezie, 
este  „lluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „„Nonsens al Existenţei”. Sînt preferate serii 
de cuvinte scrise cu majusculă: „Clipă”, „Nemurire”, „Iluzie”, 
„Absurd”,  „Tăcere”,  „„Moarte”,  „Eternitate”, „Adevăr 
Absolut”, „Vis”, „Liber Arbitru”, „Păcatul Originar”, 
„lubirea”, „Singurătatea”, „Înstrăinarea”, „Dumnezeu” Şi 
multe altele. Sintagma care aduce aici şi acum trăirea 
problematizată a existenţei este „Societatea de Consum”. Se 
degajă din poezie o frenezie a dublării cuvîntului ce susţine 
ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului 
„iluziei vieţii”, înăuntru, nu în afară. Aici să mai amintim de 
maniera de a distinge cuvintele expresive ortografiate cu 
majusculă. Ploaia de majuscule tinde să inunde cîteva 
semnificaţii de bază ale poeziilor. Şi mai e o particularitate, 
punctuaţia. După fiecare vers, încheiat sau nu ca înţeles, 
gramatical sau nu, e pusă virgula; punctul e pus de preferinţă 
numai după ultimul vers. Altfel decît Eclesiastul biblic, poetul 

nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificațiile se aglomerează în una şi aceeaşi poezie, 
cum e /erarhia Deşertăciunii. Dar nu e singura. De vină poate 
fi realitatea contemporană care provoacă pe multiple planuri 
sensibilitatea poetului. Cuvîntul „deşertăciune” e angajat într- 
o combinaţie gravă, tăioasă, pus să însoţească chiar fenomenul 
naşterii lumii, pentru a sugera, finalmente, prin alăturări 
culinare foarte originale, voit vulgarizatoare, dezgustul, 
„greaţa”, r la Sartre, lăsate în urmă de conştiinţa absurdului 
existenţei. Am trimis la poezia Industrie a Cărnii Existenţiale: 
„Plugul Deşertăciunii sapă adînc,/ în ţărîna Existenţei,/ vrînd 
să însămînţeze genele Iluziei Vieţii,/ pentru a naşte Lumea,/ 
după o gestație prelungă,/ în pîntecul fără limite al Minciunii,/ 
care se sprijină pe Adevăr pentru a exista,/ ...corbii negri ai 
gîndurilor,/ dezvoltînd,/ O adevărată Industrie a Cărnii 
Existenţiale,/ începînd,/ de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, 
nonsens, nihilism, dezabuzare, visuri făcute scrum, toate 
acestea şi altele se vor multiplica, recombina caleidoscopic, în 
toată creaţia cuprinsă în aceste trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” nu 
e aceeaşi, pare să meargă spre epuizare, ca şi forţa de înnoire a 
poeziei. Au şi cuvintele soarta lor, în afară de poezie, cum 
zice poetul. La început, paradoxal, „Toamna sentimentală” e 
părăsită „de recoltele înflăcărate de cuvinte”, frenetic adunate 
de temperamentul aprins al poetului îndrăgostit numai de 
anumite cuvinte, cele din semantica existențialistă. Alteori, 
„Stoluri de Cuvinte,/ brăzdează cerul Amintirilor”. În registru 
schimbat, cuvîntul e chinuit ca instrument al presei, violentă, 
pe drept incriminată de poet: „Cuvinte lacustre,/ plîng în 
ghivece de Martiri, / puse la ferestrele bordelurilor de 

Ziare,...”. Este deplînsă soarta cuvintelor angajate insolit, 
grotesc: „La  măcelăria Cuvintelor, în colțul străzii 
Destinului, / se vînd ciolane de fraze stricate,/ pulpe de 
înţelesuri pentru prăjit,...”. Şi cu acest fragment am ilustrat 
originalitatea combinațiilor verbale  resentimentare, ce 
defulează o atitudine poetică provocată de revolta împotriva 
nonsensului existenţei. În cele din urmă e metaforizată „iarna 
Cuvintelor,/ care ningeau peste Zilele noastre,...” şi e deplînsă 
soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire 
de cuvinte se înşiră în sufletele,/ ce vor şi speră la Înviere,...”. 
Aici cuvintele s-au întors la poezie. 

Însă, cuvîntul e numai instrumentul ce nu e numai al poetului, 
doar a lui e problema de fond a existenţei iluzorii, resimțită ca 
atare în termenii existențialismului de la începutul secolului 
21. Acesta e miezul, laitmotivul zecilor de poezii semnate de 
Sorin Cerin, distribuite studiat, presupun simbolic 
numerologic, în fiecare plachetă cîte 77, nici una în plus sau 
în minus. Din sămînţa acestei idei generos semănate, se ridică 
pentru poetul obosit de atîta frămîntată gîndire: „lerburi de 
întrebări ce unduiesc alene peste pleoapele/ Asfinţitului,/ ce 
abia se mai pot ţine întredeschise,/ în zarea unor Răspunsuri,/ 
ce par a fi migrat către depărtările reci ale Uitării.” Nota 
meditativă a acestor versuri nu e cu totul descurajantă. Poetul 
nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă 
voinţă de a înţelege, fără să accepte, ca astfel să se poată 
întoarce spre cunoaşterea de sine. În imagini poetice rare se 
conturează un fel de rezumat al discursului poetic, concentrat 
în poezia lerarhia Deşertăciunii, încheiată, în termenii 
contemporaneităţii absurdului. E un mod de a reînnoi ceea ce 
s-a mai spus, că „mîncăm absurd pe pîine”. Pluralul indică în 
poet un exponent în numele omului, în general, „granitul” 
semnificînd taina de nepătruns de care se loveşte „trestia 


69 


SORIN CERIN - VREMURILE CUIELOR 
TULBURI - Poeme filosofice 


gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || 
Demolăm pilonii Naturii Iluziei Vieţii,/ încercînd să punem în 
locul lor,/ Un Vis cu mult mai străin de noi înşine. || Ruinăm 
slăbiciunea,/ ... devenind propriile noastre epave,/ ce rătăcesc 
spre nicăieri. || ... Să fie ochii Societăţii de Consum făcuţi 
doar pentru a/ privi Ierarhia Deşertăciunilor? Iubirea, care ar 
merita un comentariu al nuanţelor la care trimit imaginile 
poetice, este, în Vis şi realitate, o: „icoană prinsă de pereţii 
reci şi insensibili,/ ai unei catedrale a desfrîului, cum este 
Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor 
se remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. 
Viaţa noastră, se lamentează poetul în Feline Existenţiale: „se 
vinde scump la tejgheaua Destinului,/ pentru a da gust 
Desfriului,/ abonat cu cartelă de plăceri în regulă,/ la 
Societatea de Consum.”/... „Promisiuni Deşarte,/ şi-au pierdut 
cheile Împlinirii,/ iar acum fac Morala cartelului de Legi,/ 
alături de prostituatele politiciene ale momentului”. Limbajul 
violent, ca săgeți poetice aruncate şi contra degradării teribile 
a politicului, defulează o revoltă de tip nihilist, ridicată la rang 
de principiu. Ținta absolut actuală este încă şi mai evidentă 
atunci cînd, în poezia Jocul de-a Viața cu Moartea, este 
incriminată, cam în aceiaşi termeni, „grădina Societăţii de 
Consum Foamete,/ drept mari atleți ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existențialist care a fost 
misticul Kierkegaard. După cum atitudinea clar atee, cînd e 
vorba de Dumnezeu şi biserică în poeziile lui Cerin, 

actualizează durități de limbaj, cu particularități ale 
existențialismului sartrean, în timp ce Matematica existenţei şi 
multe alte poezii ne readuc în memoria culturală imaginea 
acelei „monde casse ” percepută critic de francezul Gabriel 
Marcel. 

Poate cea mai densă în concepte complementare 
„existenţei”, dintre poeziile celei dintîi plachete, este Desfrîu. 
Sînt încercări de a da definiţii, de a pune în relaţie lucrurile 
prin inversiune cu sens, din nou foarte grav acuzatoare, cum e 
cea cu adresă la „mănăstire”. Sigur, nefericirea fiinţei care 
scrie o asemenea poezie, vine nu numai din conştiinţa căderii 
omului în lume sub blestem divin, dar şi din ceea ce ar fi o 
consecinţă, respingerea, pînă la blasfemie a nevoii de 
Dumnezeu. Interogaţia, din poezia Desfrîu, care pare că lasă 
cititorului libertatea de a da particulare răspunsuri, e un tertip 
al poetului conştient de ceea ce afirmă la modul mascat: 
„Existenţa este o nălucă prinsă între două vise, Spaţiul şi/ 
Timpul./ Pacea va fi mereu datoare Războiului cu propriile ei/ 
arme, Deşertăciunea Democraţiei şi Dictatura./ Care desfrîu 
nu-şi are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de noroc”, 
însoțită de „Speranţă”, niciodată lăsată în voia „liberului 
arbitru”, care i-ar da omului libertatea de a schimba ceva. 
Rămîne numai libertatea fiinţei de a judeca propria existenţă, 
etern îngrădită să poată depăşi absurdul. 

Natura demonstrativă a poetului îl condamnă, extroversiv, la 
excese, încît risipeşte prea generos ce a adunat cu greu din 
biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul de 
alienare, de înstrăinare şi accentuată singurătate, pînă la a-şi 
simţi sufletul ca o „casă în ruină”, din care, plecată, fiinţa 
căzută în „ncant”, mai are şansa de a fi sortită „Eternităţii”. 
Rămîn multe alte comentarii de făcut la cîteva cuvinte 
preferate ale poetului, înscrise cu majusculă. Dar, despre 

„lubire”, „Dumnezeu”, „Biserică”, „Absurd”, „Clpă şi 
Eternitate”, „Tăcere” şi „Moarte”, poate, altădată. Ar merita, 
pentru că acestui poet nu-i lipseşte inspiraţia rîvnită de alţii, 
cum scria poeta Magda Cârneci, dar el trebuie să se ferească 
de pericolul de a rămîne un artifex, şi, încă, să nu calce prea 
apăsat pe urmele din Bacovia ori Emil Botta, spre a nu le 
desfigura prin exces. 


. Ana Blandiana: ''Poezia de meditatie pe care o scrie 
Sorin Cerin nu este o versificare de adevaruri filozofice, 
ci o impletire de revelatii despre aceste adevaruri. Iar 
raportul dintre intensitatea acestor revelatii si indoiala din 
care sunt construite adevarurile este chiar piatra filozofala 
a acestei poezii. De altfel, secretul de a putea fixa fulgerul 
revelatiei este o problema la fel de subtila ca si aceea a 
pastrarii energiei solare din zilele calde in cele reci." 

. Prof. univ. dr. Theodor Codreanu. „Sorin Cerin 
este un gânditor aforistic paradoxist, de o mare mobilitate 
a minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viața noastră spirituală şi socială. Poezia 
din Liberul arbitru este o prelungire a manierei sale de 
meditaţie, impregnând-o şi cu o doză potrivită de kynism 
(în sensul dat cuvântului de Peter Sloterdijk), reuşind, 
totodată, performanţa de a rămâne pe teritoriul lirismului 
autentic chiar şi atunci când vituperează „Corbii vulgari 
necrofili şi necrofagi ai Viselor”. 

. Prof. univ. dr. loan Holban: „Despre expresivitatea 
şi bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi scrie, 
în Marile Tăceri, o poezie a sentimentului religios, nu de 
amvon, însă, ci în gînd cu Dumnezeu, în meditaţie şi în 
fulgerarea gîndului spre clipa Creaţiei. Poezia lui Sorin 
Cerin este a unui alt Cain rătăcind în pustie, păstrînd, încă, 

frânturi din bucuria edenică pentru a ieși din "menghina” 
lumii unde omului căzut i se surpă orizontul sufletului în 
ploi de foc şi urme de plumb”. 

. Prof. univ. dr. Maria Ana Tupan: "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale lui 
Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi  blasfemitor. Sfada cu  “adulterinul 
Dumnezeu” — apelativ şocant dar foarte expresiv pentru 
idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 


[...] stelele alcoolice, ale unui Univers, lacom, meschin și 
cinic, băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de 
Diavol, 


Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate al 
unui Eucharist pe dos, căci într-un univers al vieţii spre 
moarte, cel care se frânge e spiritul, cuvântul, pentru a revela 
un ... trup deleuzian, animalic, descris ca minuţioasa hartă 
anatomică a unui student medicinist. Poetul ne surprinde prin 
noutatea şi revelația definiţiei aforistice, căci, după primul 
moment de surpriză, acceptăm peisajul moralizat al timpului, 
cu un trecut mort, un viitor viu şi un prezent iluzoriu, contrar 
sentimentului comun că viaţa trăită e eul nostru cert, că doar 

prezentul există cu adevărat şi că viitorul e pură ipoteză. Cerin 
redefineşte ființa umană ca aflându-şi autenticitatea în 
multiplicarea mentală a realității terne şi ca proiect 
existențialist”. 


. Prof. univ. dr. Mircea Muthu: "Disperarea de a 
găsi un Sens existenței contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit — cu acuitate tragică — de „cuvintele noastre 
torturate”. 


"Meditaţia, întoarsă spre sine însăşi de „oglinzile 
întrebării”'sau de către „ochii” fabuloşi ai Oceanului nesfârşit, 
se automacerează la aceeaşi temperatură febrilă, de arc 
voltaic, enunțată — in nuce —de sintagma „ploilor de foc”. 


. Prof. univ. dr. Cornel Ungureanu: " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte. cu 
atâta energie, pe tărâmurile frumos traversate de cei 
înzestrați cu harul preoţiei. Sorin Cerin ritualizează 
timpurile deconstrucției poetice, dacă e să înţelegem cum 
se cuvine desfăşurarea versurilor sub steagul titlului." 

. Prof. univ. dr. lon Vlad: "Sorin Cerin si-a definit 
poemele din volumul "Marile  Taceri""poezii de 
meditatie” Fara indoiala, reflexivitatea e dominanta 
creatiei sale, prezidate de interogatii,revolta,nelinisti si o 
dramatica cercetare a TACERII, topos al indoielilor,al 
cutezantei si al aventurii spiritului in permananta cautare a 
adevarului; poezia sa urmeaza unei axiologii de un intens 

dramatism. E lirica luciditatii, a meditatiei si a lirismului 
autentic". 

Lect. univ. dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, 
unde îşi identifică modelele exemplare în profesorii lon 
Vlad şi Mircea Muthu, Sorin Cerin îşi construieşte şi 
poezia intertextual, pentru că poetul Marilor Tăceri îşi 
declară peste tot maeştrii, identificaţi aici, intrinsec, cu 
Blaga (prin reflecție filozofică şi structură prozodică 
uneori voit calchiată după Poemele luminii) şi Arghezi. 
Însuşi titlul volumului, Marile Tăceri, impune imperativul 
unui dialog implicit cu poezia lui Arghezi purtând acelaşi 
titlu. Căutărilor febrile din Psalmii arghezieni ale unui 
Dumnezeu chemat să se arate, le răspund aici interpelările 
fără odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putință de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate izbăvitoare, 
în fapt, care - strigându-şi drama înstrăinării şi a 
introspecţiei ratate, ca şi neputinţa întâlnirii cu celălalt sau 
spaima suprapunerii cu el, într-o lume al cărei sens este 
rătăcit în „tenebrele lagărelor de idei”, la interferența unui 
timp şi unui spaţiu ajunse “la capăt de hotar ” -,naşte, in 
litania "a rebours, semnele creaţiei mântuite, în plin festin 
cinic, “pe masa olarului iubirii”. 

Conf. univ. dr. Călin Teutişan: "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente disparate, 
readuse la un loc prin travaliul liric, închipuind o posibilă 
hartă reconstituită, fie şi fragmentar, a lumii, dar mai ales 

a fiinţei. Metaforismul neovizionarist este cadrul de 
referință al acestor poeme, traversate, când şi când, de 
parabole ale realului, "citit" în cheie simbolică, dar şi 
ironică. Cinismul lipseşte cu desăvârşire din versurile lui 
Sorin Cerin.Aceasta înseamnă că personajul liric ce 
cuvântă în paginile de faţă, mai exact conştiinţa lirică, 
pune o presiune etică asupra realităţii, forțând-o astfel să- 
şi asume propriile adevăruri uitate." 

Prof. univ. dr. Cornel Moraru: "Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei", deşi exprimă mai mult îndoieli 
decât certitudini şi întrebări decât răspunsuri. Intensitatea 
implicării în acest demers liric atinge, pe rând, cote 
extreme: de la jubilaţie la sarcasm şi de la indignare, din 
nou, la extaz..." 

Prof. univ. dr. Ovidiu Moceanu: "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, în 
texte care comunică subteran, un chip al omului 
interogativ. "Catedrala existenţei” are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii”, eul poetic descoperă mai degrabă un "Dumnezeu 
prea amar"... Toate acestea sunt expresii ale unei stări de 
mare tensiune interioară, în care luciditatea săgetează 
revelaţia şi limitează trăirea deplină a sensului existenţei". 

Prof. univ. dr. Dumitru Chioaru: "Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le înglobează 
toate trei într-o formulă personală, aparent desuetă estetic, 
rostind însă cu suflu de poeta vates ultimele cuvinte 

dinaintea Apocalipsei. O apocalipsă în care lumea 
desacralizată şi dominată de false valori sfirşeşte pentru a 
putea regenera prin Cuvînt'. 

Prof. univ. dr. Ştefan Borbely: "Spirit profund şi 
sincer religios, Sorin Cerin caută disperat după diamantul 
ascuns în negurile molozului, ale cenuşii. Un întreg 
arsenal al modernităţii negative - căni ale pustiului, apa 
uitării, abatoare, sărbătoarea continuă a suferinţei, 
maimuța de lemn putrezit etc., etc. - e chemat să denunțe, 
în versurile sale, "armele letale ale societăţii de consum" 
şi "ospiciul" alienării prin mercantilizare a existenţei 
noastre de fiecare zi. "Tonul e apodictic, pasional, profetic, 
nu admite nuanţe sau replici. "Noii paşi ai credinţei" sunt 
enunțaţi peremptoriu ca speranță a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să 
fie preocupat exclusiv de retorica  eschatologică, 
întrezărind decădere, demisie morală sau ruine cam peste 
tot pe unde-l poată paşii sau privirile" 

Gheorghe Andrei Neagu: "Definitoriu pentru acest 
autor pare să fie pe drept cuvânt, îndoiala, drept piatră de 
temelie a poemelor sale (Greșeala pag.73). ÎL felicit pe 
autor pentru cutezanțele sale stilistice din "Din ochii 
luminii divine pag. $l precum și din celelalte păcate 
cuibărite în sânul lui creator. Cred că literatura română are 
în Sorin Cerin un scriitor al mileniului 3 care trebuie 
abordat cu mai multă insistenţă de critica de specialitate" 

Marian Odangiu: “Lirica lui Sorin Cerin este una a 
întrebărilor esenţiale: relația Fiinţei cu Divinitatea într-o 
lume din ce în ce mai distorsionată valoric (şi 
distorsionantă în acelaşi timp!), dispariţia unor repere 
fundamentale - atrăgând după sine interogaţii copleşitoare 
şi infinite nelinişti -, absenţa tot mai tulburătoare a unor 
Adevăruri care să deschidă calea spre Mântuire, îndoielile 

profund demotivante asupra Sensului Vieţii, absurd înălțat 
la rang de rațiune existenţială alimentează spaima şi 
angoasele poetului. Versurile sale dezvoltă astfel o 
veritabilă retorică a disperării, în care, aidoma unei 
insecte halucinate de Lumină, autorul lansează întrebări 
fără răspuns, caută confirmări acolo unde acestea au intrat 
de mult în disoluţie, navighează îndurerat dar lucid printre 
imagini şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu: "...cărţile par a fi obiecte de cult-cultură- 
proprie testamentară ale unui ceremonial, ...al neo- 
cunoaşterii, platonic-socratice sub semnul 
“Guvernământului General al Genezei” bunăoară. Ceea ce 
merită considerat este și imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a ființei umane 
în ipostaza ei reductivă, a condiției umane....Cum Vinea 
scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur 
personal, in mare parte asumat, nota bene.În volumul 
Politice, la extrema lui H.R. Patapievici poetul este bine- 
ştiutor al problemei eliadeşti, al “căderii umanului în zoon 
politikon”... Între raţionalism şi iraţionalism, Sorin Cerin 
navighează pe Oceanul Interconnection." 

